മാധ്യമങ്ങള് ഇടതുപക്ഷ വിരുദ്ധ രാഷ്ട്രീയം ഉപേക്ഷിക്കണമെന്ന് Kodiyeri Balakrishnan തിരുവനന്തപുരം: നിയമസഭാ തെരഞ്ഞെടുപ്പിലെ Assembly election തോല്വിയില് നിന്നും പാഠം പഠിച്ച് മാധ്യമങ്ങള് ഇനിയെങ്കിലും ഇടതുപക്ഷ വിരുദ്ധ രാഷട്രീയം ഉപേക്ഷിക്കണമെന്ന് സിപിഎം പൊളിറ്റ്ബ്യൂറോ അംഗവും ദേശാഭിമാനി ചീഫ് എഡിറ്ററുമായ കോടിയേരി ബാലകൃഷ്ണന്. മാധ്യമങ്ങള് ഇപ്പോഴും അന്ധമായ ഇടതുപക്ഷവിരുദ്ധ രാഷ്ട്രീയം തുടരുന്നുവെന്നാണ് തെരഞ്ഞെടുപ്പിന് ശേഷമുള്ള നാലുമാസത്തെ അനുഭവം വ്യക്തമാക്കുന്നത്. പുള്ളിപ്പുലിയുടെ പുള്ളി മായാത്തതുപോലെ മാധ്യമങ്ങള് Media ഇടതുപക്ഷത്തോടുള്ള വിരോധവും ഉപേക്ഷിക്കുന്നില്ലെന്ന് കോടിയേരി ആരോപിച്ചു. നിയമസഭാ തെരഞ്ഞെടുപ്പില് അലക്കിവെളുപ്പിക്കാന് നോക്കിയിട്ടും പിന്നിപ്പോയ പഴന്തുണിയായി മാറിയ നയതന്ത്ര സ്വര്ണകള്ളക്കടത്തിന്റെ പേരില് യുഡിഎഫ് പ്രതിപക്ഷം നിയമസഭാ ബഹിഷ്കരണവും കോലാഹലവും നടത്തി. അതിന് ഒരുവിഭാഗം മാധ്യമങ്ങള് വലിയ പിന്തുണയേകി. നിയമസഭയ്ക്ക് പുറത്ത് യുഡിഎഫിന്റെ സ്വരത്തില് തന്നെയായിരുന്നു ബിജെപിയും. കഴമ്ബില്ലാത്ത ആക്ഷേപങ്ങളുടെ പേരില് കോലാഹലം സൃഷ്ടിക്കുന്ന പ്രതിപക്ഷ നടപടിയുടെ പൊള്ളത്തരം തുറന്നുകാട്ടുകയാണ് മാധ്യമങ്ങള് സത്യത്തോട് കൂറുപുലര്ത്തുന്നതെങ്കില് ചെയ്യേണ്ടത്. അതുണ്ടായില്ലെന്നും കോടിയേരി പറഞ്ഞു. കേരള മീഡിയ അക്കാദമിയുടെ മുഖമാസികയായ മീഡിയയുടെ ഓഡിയോപതിപ്പ് മുന് ചീഫ് സെക്രട്ടറി കെ ജയകുമാറിന് കൈമാറി സംസാരിക്കുകയായിരുന്നു കോടിയേരി. : Covid Vaccine: ഒന്നും രണ്ടും ഡോസ് ഉള്പ്പെടെ കേരളത്തില് വാക്സിനേഷന് രണ്ടര കോടി കഴിഞ്ഞു മാധ്യമസ്വാതന്ത്ര്യത്തിനുവേണ്ടി ശക്തമായ നിലപാട് സ്വീകരിക്കുന്ന ഇടതുപക്ഷം മാധ്യമവിമര്ശനത്തിലും പിന്നിലല്ല. ഇവിടുത്തെ ഒരു വലിയ വിഭാഗം മാധ്യമങ്ങള് നടത്തുന്ന കമ്യൂണിസ്റ്റ് വിരുദ്ധ പ്രവര്ത്തനത്തെ തുറന്നുകാട്ടാന് ഒട്ടും വിട്ടുവീഴ്ച ചെയ്യില്ല. ഇക്കഴിഞ്ഞ നിയമസഭാ തെരഞ്ഞെടുപ്പില് ഇവിടുത്തെ പ്രമുഖ ടിവി, പത്രമാധ്യമങ്ങള് ഉള്പ്പെടെ പിണറായി വിജയന് സര്ക്കാരിന് രണ്ടാംവട്ടം അധികാരം നല്കരുതെന്ന അജണ്ട തീവ്രതയോടെ നടപ്പാക്കുകയായിരുന്നു. ഇതൊരു ആക്ഷേപമല്ല, വസ്തുതയാണ്. വലതുപക്ഷ രാഷ്ട്രീയത്തെ ശക്തിപ്പെടുത്താനും ഇടതുപക്ഷ രാഷ്ട്രീയത്തെ ദുര്ബലമാക്കാനും വേണ്ടി വലിയൊരു വിഭാഗം യാഥാസ്ഥിതികവലതുപക്ഷ മാധ്യമങ്ങള് നടത്തിയ പ്രവര്ത്തനം സമാനതകളില്ലാത്തതായിരുന്നു. അതിനുവേണ്ടി എന്തെല്ലാം കെട്ടുകഥകളും വ്യാജനിര്മിതികളുമാണ് ഉണ്ടാക്കിയതെന്നും അദ്ദേഹം ചോദിച്ചു. വ്യാജ ഒപ്പ് എന്ന നെടുങ്കന് തലക്കെട്ടുമായി മുഖ്യമന്ത്രിക്കെതിരെ നമ്മുടെ മാധ്യമങ്ങള് എത്ര കോളം മാറ്റിവച്ചു. ഇലക്ട്രോണിക് യുഗത്തില് ഇ ഫയല് വന്നതുപോലും വിസ്മരിച്ച് വാര്ത്ത കൊടുത്തതിലൂടെ നഷ്ടപ്പെട്ടത് മാധ്യമവിശ്വാസ്യതയാണ്. കിഫ്ബി, ലൈഫ്, നയതന്ത്ര സ്വര്ണ്ണക്കള്ളക്കടത്ത്, ദുബായ് ഈന്തപ്പഴം തുടങ്ങിയതിനെയെല്ലാം മറയാക്കി എന്തെല്ലാം വ്യാജകഥകളാണ് പടച്ചുവിട്ടത്. കേരളത്തിലെ ഭരണാധികാരികള് അറസ്റ്റിലാകാന് പോകുന്നു എന്ന ബ്രേക്കിംഗ് ന്യൂസ് കൊടുത്ത ചാനലുകളുണ്ട്. പക്ഷേ, വ്യാജവാര്ത്തകള് കൊണ്ടാടിയ മാധ്യമങ്ങളെ തള്ളി പിണറായി വിജയന് നയിച്ച എല്ഡിഎഫ് സര്ക്കാരിനെയും എല്ഡിഎഫിനെയും ജനങ്ങള് സ്വീകരിച്ചു. ഇടതുപക്ഷത്തിനെതിരെ ജാതിമതശക്തികളുടെ ഏകോപനത്തിന് മാധ്യമങ്ങള് വിയര്പ്പൊഴുക്കിയിരുന്നു. അതിനുവേണ്ടി ശരണംവിളിയും സ്ത്രീപ്രവേശവും വിശ്വാസവുമൊക്കെ സജീവ വിഷയങ്ങളാക്കാന് ശ്രമിച്ചുവെന്നും കോടിയേരി ആരോപിച്ചു. : പേരാവൂരിലെ അഗതി മന്ദിരത്തില് നൂറിലേറെ അന്തേവാസികള്ക്ക് കൊവിഡ് 5 പേര് മരിച്ചു ഇന്ത്യ അഭിമുഖീകരിക്കുന്ന മതനിരപേക്ഷ വെല്ലുവിളിയും കര്ഷകസമരവുമൊക്കെ പിന്നാമ്ബുറത്തേക്കാക്കാനും നോക്കി. എല്ഡിഎഫ് സര്ക്കാരിന്റെ അഞ്ചുവര്ഷത്ത ഭരണനേട്ടങ്ങള് ഇകഴ്ത്താനും പൂഴ്ത്തിവയ്ക്കാനും പരിശ്രമിച്ചു. എന്നാല്, ഇതിനെയെല്ലാം അതിജീവിച്ച് ജനങ്ങള് എല്ഡിഎഫിന് മൂന്നില് രണ്ട് ഭൂരിപക്ഷമാണ് നല്കിയത്. പിണറായിയുടെ നേതൃത്വത്തില് എല്ഡിഎഫിന്റെ രണ്ടാം മന്ത്രിസഭ ഉണ്ടായതിലൂടെ ഇടതുപക്ഷത്തിന് തുടര്ഭരണം ലഭിക്കില്ല എന്ന വിശ്വാസം അന്ധവിശ്വാസമായി മാറി. അന്ധവിശ്വാസം പ്രചരിപ്പിക്കാനിറങ്ങിയ മാധ്യമങ്ങള്ക്ക് കനത്ത പ്രഹരമാണ് ജനം നല്കിയത്. മാധ്യമങ്ങള് ഒപ്പമുണ്ടെങ്കില് ജയിച്ചുകയറാമെന്ന വലതുപക്ഷത്തിന്റെ സ്വപ്നവും തകര്ന്നു. ഈ സ്ഥിതി മനസ്സിലാക്കി നഷ്ടപ്പെട്ട വിശ്വാസ്യത വീണ്ടെടുക്കാന് മാധ്യമങ്ങള് ഇനിയെങ്കിലും അന്ധമായ ഇടതുപക്ഷവിരുദ്ധ രാഷ്ട്രീയം ഉപേക്ഷിക്കണമെന്നും കോടിയേരി പറഞ്ഞു. ഏറ്റവും പുതിയ വാര്ത്തകള് ഇനി നിങ്ങളുടെ കൈകളിലേക്ക്... മലയാളത്തിന് പുറമെ ഹിന്ദി, തമിഴ്, തെലുങ്ക്, കന്നഡ ഭാഷകളില് വാര്ത്തകള് ലഭ്യമാണ്. ZEEHindustanApp ഡൗണ്ലോഡ് ചെയ്യുന്നതിന് താഴെ കാണുന്ന ലിങ്കില് ക്ലിക്കു ചെയ്യൂ... android Link https:bit.ly3b0IeqA ios Link https:apple.co3hEw2hy ഞങ്ങളുടെ സോഷ്യല് മീഡിയ പേജുകള് സബ്സ്ക്രൈബ് ചെയ്യാന് Twitter, Facebook ലിങ്കുകളില് ക്ലിക്കുചെയ്യുക.